MDL sedia kit informasi Covid-19
LUNDU: Majlis Daerah Lundu (MDL) telah
mengambil inisiatif dengan menyediakan satu kit panduan informasi mengenai
perkara yang perlu diketahui oleh orang ramai dalam usaha menangani penularan
wabak COVID-19. Kit panduan setebal 29 muka surat itu
mengandungi 23 tajuk kecil seperti penjarakan sosial, langkah mencuci tangan
yang betul, langkah pengurusan pembuangan sampah di rumah, apakah itu Covid-19
dan bagaimana wabak ini merebak. Selain itu, ia turut memuatkan langkah –langkah
semasa pemantauan dan pengawasan di rumah, pengurusan kes-kes Covid-19, disinfeksi
dan pembersihan permukaan, pakaian dan peralatan akibat Covid-19, soal jawab
berkaitan Covid-19 dan nombor telefon yang boleh dihubungi berkaitan COVID-19.  Satu sesi penyerahan beberapa manual
kit panduan tersebut telah diadakan kelmarin oleh pihak MDL di Pasar Tamu Lundu
dan beberapa pasaraya di Pekan Lundu.  Penyerahan ini melibatkan para peniaga
kecil yang menjual hasil mereka di pasar tamu berkenaan.  Selain itu, bagi mereka yang berminat,
kit Panduan ini juga boleh dimuat turun melalui QR Code yang ditampal pihak MDL
dibeberapa lokasi kedai-kedai , pasaraya dan kepada komuniti di dalam Daerah
Lundu. Dalam perkembangan berlainan, Setiausah
MDL Norashikin Brahim berkata pihaknya telah menyediakan Pasar Tamu Lundu untuk
para petani dan nelayan berjaja berikutan bulan ini merupakan musim tangkapan
laut dan untuk memastikan mereka tidak berniaga di tepi jalan.  “Kita memahami para petani memerlukan
tempat untuk menjual hasil pertanian dan tangkapan, jadi kita sediakan pasar
ini untuk mereka sepanjang tempoh PKP yang mana mereka boleh berjual setiap
hari jam 7 pagi hingga 1 petang sahaja.  “Ini juga usaha kita untuk mengekalkan
Daerah Lundu sebagai Zon hijau.  “Penguatkuasa MDL juga akan mengambil
langkah ketat dengan memeriksa suhu badan, menyediakan pencuci tangan, dan
memastikan penjarakan sosial dipatuhi oleh para petani dan orang awam,”
jelasnya.  
See author's posts
